Claus Reinbolt

Dr **Claus Reinbolt**, aui **Klaus Reinbolt**, (* 14. Juni 1901 z Stroßburi; † 6. September 1963) ìsch e elsässische Dìchter un Dràmàtiker gsin. 

## Lawe
Sini Eltere sìn dr Nikolaus Reinbolt, e Fìsch- un Gmieshandler, un d Anne geb. Klein gsin, e Schüelmàmsel, wie no dr Hochzitt àwer im Gschaft vu ìhrem Mànn mìtgschàfft hàt.

Ar isch z Stroßburi uf d Volksschüel bi dr „Schwestern von der göttlichen Vorsehung“ un speter uf d „Neue Realschule“ (speter Lycée Fustel de Coulange) gànge. 

Noch em Erschte Waltkriej ìsch er uf s Lycée Kleber gànge. Ànne 1919 hàt er sini erscht Novelle „Die Geburt Christi im Kloster Afra“ pübliziert. Waje derre ìsch er vum Religionsunterrìcht üsgschlosse worre. Ar ìsch derno vun dr Schüel àbgànge. Ìm Johr 1920 hàt er d Novelle „Die Pest“ pübliziert un sin erscht Mundàrtdràmà „Sabina un dr Tod. E Todetanz“.

Vun 1921 bìs 1923 ìsch dr Reinbolt bim Militärdienscht gleischtet, wien er dr elsässisch Dìchter Georg Schaffner (1897-1954) kanneglehrt hàt. Wel er ke noch em Militär ke Àrwet gfunde hàt, ìsch er ànne 1925 fìr zwei Johr uf Nigeria gànge un hàt dert bi me Hàndelscomtoir gschàfft. Die Zitt hàtt er ìn drej Biecher verschàfft: „Tage und Nächte. Afrikareise“, „Brand im Urwald und andere Erzählungen“ un ìm Romàn „Faktorei“

Dr Albert Schweitzer hàt en inglàde uf Lambarene z kumme, àwer ar hàt mittlerwilscht e Ànstellung bi dr Hàndwarkskàmmere z Stroßburi bikumme. Àm 1. Oktower 1928 hàt er ghirote. Ìm Johr 1930 ìsch er Generàlsekretär bi dr Hàndwarkskàmmere worre. 

Ìm Zweite Waltkriej ìsch er zerscht Soldàt ìm frànzesche Militär gsin, àwer bàl in Gfàngeschàft grote. Ànne 1940 ìsch er entlosse worre un ìn s Elsàss retour gànge. Àfàngs 1945 ìsch er wìder zem frànzesche Militär gànge un ìsch àls Leutenant z Bade-Bade stationiert gsin. Anne 1946 ìsch er üs dr Àrmee üssgschìde un isch uf Stroßburi zruck kumme.

Àb 1948 hàt er nume no uf Elsassisch gschrìwwe, sin Vorbìld ìsch dr Gerhard Hauptmann gsin, wie s Dràmà „De Waber“ uf Schlesisch gschrìwewe hàt.

Dr Claus Reinbolt hàt sìch salwerscht s Spìl àn dr Orgele beigebrocht un hàt aui Schrìfte ìwer dr Orgelboi gschrìwwe.

Àm 6. September 1963 ìsch dr Claus Reinbolt hàhlings gstorwe.

## Wark
* *Die Geburt Christi im Kloster St. Afra*. Vomhoff, Straßburg 1919
* *Die Pest*. Novelle, 1920
* *Sabina un dr Tod. E Todetanz*. Drama, 1920
* *Don Cesar und Quinardo. Eine dramatische Phantasie oder ein phantastisches Gedicht in Form einer Tragödie*. 1921
* *Profundia. Ein Kampf in 5 Akten*. J. Heissler, Strassburg 1922
* *Mörder Kain Piep. Ekstatische Aktion*. Heissler, Strassburg 1923
* *Brand im Urwald und andere Erzählungen*. Heitz & Cie, Strassburg 1930
* *Im Glashaus. Erzählungen*. Heitz & Cie, Strassburg 1931
* *Dämmerung*. Schauspiel in 3 Akten. Heitz & Cie, Leipzig/Strassburg/Zürich 1932
* *Tage und Nächte. Afrikareise*. 3. Aufl. Heitz & Cie, Leipzig/Strassburg/Zürich 1932
* *Quartett der Lüge*. Komödie in 4 Akten. Heitz & Cie, Leipzig/Strassburg/Zürich 1933
* *Faktorei*. Roman. Heitz & Cie, Leipzig/Strassburg/Zürich 1933
* *Georg Schaffner. Ein Würdigung*. Heitz & Cie, Leipzig/Strassburg/Zürich 1933
* *Schleuse 108*. Tragigroteske in 9 Szenen. Heitz & Cie, Leipzig/Strassburg/Zürich 1934
* *Tropensonate*. Schauspiel in 3 Akten. Heitz & Cie, Leipzig/Strassburg/Zürich 1935
* *Passion. Fragment*. Heitz & Cie, Leipzig/Strassburg/Zürich 1936
* *Punctus contra Punctum*. Hörspiel, 1938
* *Totentanz. Ein Münsterspiel*. Heitz & Cie, Leipzig/Strassburg/Zürich 1939
* *Der Mückenelefant*. Satire, 1943
* *Raiwer im Bruemther Wald*. Comédie. P. H. Heitz, Strasbourg 1947
* *Im Schatten des Münsterturms. Aus Kindheit und Jugendzeit*. Editions Sutter, Woerth 1953
* *Nordliecht*. Dramatische Dichtung in 3 Akten. Editions Sutter, Woerth 1958
* *Ratteballad*. Eine Moritat in 2 Teilen. Editions Sutter, Woerth 1960
* *Strassburger Münsterspiel*. Dramatische Dichtung. Mit einer Würdigung von Walter Kozmiensky. 4. Aufl. Editions Sutter, Woerth 1960
* *Elsässische Komödien und Dramen*. Editions Sutter Woerth 1962 

### Ìwersetzunge
* *D'r Inbildungskrank* (Komödie, no Molière)
* *Don Juan* (Komödie, no Molière)

### Sunschtige Schrìfte
* *Zum Problem und Umbau der Strassburger Münsterorgel*. Strassburg 1935
* *Die neue Orgel im Münster zu Strassburg*. Strasbourg 1936

## Lìteràtür
* Bernard Fradin: *L' oeuvre dramatique de Claus Reinbolt (1901 - 1963)*. Diss., Univ. Strasbourg, 1966. 
* Charles Falck: *Claus Reinbolt, 1901-1963*. Radio Strasbourg, Strasbourg 1963.
* F. Haueser: *Hommage à Claus Reinbolt*. Radio Strasbourg, Strasbourg 1963
* *Der elsässische Dramatiker Claus Reinbolt (1901-1963)*. In: Der Westen. 48. Jahrgang, Nummer 6. November/Dezember 2001.

## Weblink
* Literatur vum un iwer de Claus Reinbolt im Katalog vu dr National-Universitätsbibliothek-Straßburg BNUS